港超聯 聯賽首勝顯決心 雲天樂:係自我救贖
2024年04月07日 17:03
東網電視
更多新聞短片
(林卓臻攝)
香港U23於周日(7日)「中銀人壽香港超級聯賽」,坐鎮斧山道運動場以2比1擊敗晉峰,取得成軍3季後的聯賽首勝。賽後不少香港U23職球員感觸落淚,其中就包括雲天樂(Michael)。這位賽後被選為全場最佳球員的香港U23門將,形容今場勝仗是自我救贖,認為這場得來不易的勝仗,證明了一眾球員想繼續征戰港超的決心。
今場主動出擊的香港U23,在下半場57分鐘已經手握兩球領先優勢,但一班球員都未敢鬆懈,把守最後一關的雲天樂(Michael),更是不斷向隊友提場:「我哋喺領先下輸番嘅情況,今季已經發生咗幾次,唔想今場再有閃失,導致最後滑鐵盧,去到60分鐘球隊仲有氣有力,只係希望嗌住令大家一齊防守,最終捱到90幾分鐘先失波,再贏埋比賽,成見事係好亢奮。」
最終搶得隊史聯賽首勝,賽後不少香港U23職球員情緒激動,不禁灑下男兒淚,當中也包括Michael:「成班香港U23球員唔係冇鬥心,唔係唔想贏,我哋日日都想進步努力練波,證明畀大家睇有能力可以喺港超隊踢,但我哋因為冇外援而難踢,一直贏唔到波抑鬱住好唔開心,今場係自我救贖,話畀人哋知係有能力,而唔係人哋想像中咁唔想踢。」對於來季球隊去向,Michael透露現時仍毫無頭緒,他表示:「球員都係等緊消息,未知下年會點,但當然想繼續踢,所有人都想向更高嘅舞台發展。」